Notum sit omnibus tam præsentibus quam futuris, quod Domnus Hugo Cabilonensium comes, pro remedio anime sue et predecessorum suorum, fecit donationem Deo et sancto martiri Marcello ejusdem que loci monachis, ut quicquid ex omni predicti martiris terra fratres acquirere quocumque modo potuerint, ex his videlicet quibus vel ipse vel antecessores ipsius eam dederunt, ejus sit firmum auctoritate robustumque auctoritate. Acta autem hec tempore Domni Hugonis Cluniacensis abbatis et Alvisi ipsius loci prioris, tempore Henrici imperatoris alamannorum qui Bisantionis proximo nativitatis Domini mansit die, tempore quoque Philippi Francorum regis. Hanc autem cartam ipse firmavit et supra scriptos firmare rogavit. S. Domini Rocleni, episcopi Cabilonensis. S. Walterii de Neblens. S. Letbaldi cum filio suo Warulfo. S. Widonis de Paluel. S. Antelini filii Seguini de Belna. S. Willelmi de Casul et Jodceranni de Liman.